CELEX: 62007CA0108
Language: sk
Date: 2008-04-17 00:00:00
Title: Vec C-108/07 P: Rozsudok Súdneho dvora (prvá komora) zo  17. apríla 2008 – Ferrero Deutschland GmbH/Úrad pre harmonizáciu vnútorného trhu (ochranné známky a vzory), Cornu SA Fontain (Odvolanie — Ochranná známka — Nariadenie (ES) č. 40/94 — Článok 8 ods. 1 písm. b) — Pravdepodobnosť zámeny — Prihláška slovnej ochrannej známky Spoločenstva FERRO — Námietka majiteľa skoršej národnej slovnej ochrannej známky FERRERO — Dôkaz o vysokej rozlišovacej spôsobilosti skoršej ochrannej známky)

7.6.2008   
            
            
               SK
            
            
               Úradný vestník Európskej únie
            
            
               C 142/8
            
         Rozsudok Súdneho dvora (prvá komora) zo 17. apríla 2008 – Ferrero Deutschland GmbH/Úrad pre harmonizáciu vnútorného trhu (ochranné známky a vzory), Cornu SA Fontain
   (Vec C-108/07 P) (1)
   
   (Odvolanie - Ochranná známka - Nariadenie (ES) č. 40/94 - Článok 8 ods. 1 písm. b) - Pravdepodobnosť zámeny - Prihláška slovnej ochrannej známky Spoločenstva FERRO - Námietka majiteľa skoršej národnej slovnej ochrannej známky FERRERO - Dôkaz o vysokej rozlišovacej spôsobilosti skoršej ochrannej známky)
   (2008/C 142/12)
   Jazyk konania: francúzština
   Účastníci konania
   
      Odvolateľ: Ferrero Deutschland GmbH (v zastúpení: M. Schaeffer, Rechtsanwalt)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: A. Rassat, splnomocnený zástupca), Cornu SA Fontain
   Predmet veci
   Odvolanie podané proti rozsudku Súdu prvého stupňa (tretia komora) z 15. decembra 2006, Ferrero Deutschland/ÚHVT a Cornu (T-310/04), ktorého predmetom je žaloba proti rozhodnutiu štvrtého odvolacieho senátu ÚHVT zo 17. marca 2004 (vec R 540/2002-4) týkajúcemu sa námietkového konania medzi Ferrero OHG mbH a Cornu SA Fontain – Výklad článku 8 ods. 1 písm. b) nariadenia Rady (ES) č. 40/94 z 20. decembra 1993 (Ú. v. ES L 11, 1994, s. 1; Mim. vyd. 17/001, s. 146) – Pravdepodobnosť zámeny medzi dvoma ochrannými známkami – Priemerný stupeň podobnosti medzi ochrannými známkami – Nízky stupeň podobnosti medzi výrobkami – Rozlišovacia spôsobilosť skoršej ochrannej známky
   Výrok rozsudku
   
               1.
            
            
               Rozsudok Súdu prvého stupňa Európskych spoločenstiev z 15. decembra 2006, Ferrero Deutschland/ÚHVT – Cornu (FERRO) (T-310/04), sa zrušuje.
            
         
               2.
            
            
               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 17. marca 2004 (vec R 540/2002-4) sa zrušuje.
            
         
               3.
            
            
               Úrad pre harmonizáciu vnútorného trhu (ochranné známky a vzory) (ÚHVT) a Cornu SA Fontain sú povinní nahradiť trovy konania týkajúce sa odvolacieho konania.
            
         
               4.
            
            
               Ferrero Deutschland GmbH znáša vlastné trovy konania týkajúce sa prvostupňového konania, s výnimkou tých, ktoré sa týkajú vedľajšieho účastníctva Cornu SA Fontain.
            
         
               5.
            
            
               Úrad pre harmonizáciu vnútorného trhu (ochranné známky a vzory) (ÚHVT) znáša vlastné trovy konania týkajúce sa prvostupňového konania, s výnimkou tých, ktoré sa týkajú vedľajšieho účastníctva Cornu SA Fontain.
            
         
               6.
            
            
               Cornu SA Fontain znáša vlastné trovy konania a tie, ktoré sa týkajú jeho vedľajšieho účastníctva a ktoré vznikli Ferrero Deutschland GmbH a Úradu pre harmonizáciu vnútorného trhu (ochranné známky a vzory) (ÚHVT).
            
         
      (1)  Ú. v. EÚ C 129, 9.6.2007.